జపాన్‌ సూపర్‌ సిరీస్‌ టోర్నీలో
మెయిన్‌ డ్రాలో బరిలోకి శ్రీకాంత్‌
టోక్యో : బ్యాడ్మింటన్‌ స్టార్‌ క్రికెటర్‌ కిడాంబి శ్రీకాంత్‌ జపాన్‌ సూపర్‌ సీరిస్‌ టోర్నమెంట్‌లో ఎనిమిదవ సీడ్‌గా బరిలోకి దిగుతున్నాడు. కాగా బుధవారం నుంచి మెయిన్‌ డ్రా మ్యాచ్‌లు జరుగుతాయి.రియో ఒలింపిక్స్‌ తరువాత శ్రీకాంత్‌ ఆడుతున్న తొలి టోర్నీ ఇదే కాగా మెయిన్‌ డ్రా మొదటి రౌండ్‌లో అతను క్వాలిఫయర్‌తో తలపడుతున్నాడు. గాయంతో ఆటకు దూరమై ర్యాం కింగ్‌ను కోల్పోయిన పారుపల్లి కశ్యప్‌ క్వాలిఫయింగ్‌తో తలపడనున్నాడు. కాగా తొలిరౌండ్‌లో అతను డేవిస్‌ ఒబెర్నోస్టెర్‌ (ఆస్ట్రియా)తో పోటీపడతాడు. కాగా మహిళల క్వాలిఫయింగ్‌లో తన్వీలాడ్‌ జపాన్‌కు చెందిన కిసాటో హాషిని ఢీకొంటుంది.
పురుషుల సింగిల్స్‌ మెయిన్‌ డ్రాలో ప్రపంచ 18వ ర్యాంకర్‌ అజయ్ జయరామ్‌ సోని ద్వికుంకోరోతో (ఇండోనేషియా),సాయి ప్రణీత్‌ అంగుస్‌(హాంకాంగ్‌)తో ప్రణయ్, ఇస్కందర్‌ జుల్కర్‌ వెస్‌(మలేసియా)తో తలపడతారు, డబుల్స్‌, మహిళల సింగిల్స్‌ మెయిన్‌ డ్రాలో భారత క్రీడాకారులెవరూ ఆడటం లేదు.